መብዛሕትኦም ብኮቪድ-19 ዝተለኽፉ ሰባት ንቀንዲ ምልክታት ናይቲ ሕማም ዝኾኑ ከም ሰዓል ወይ ረስኒ የማዕብሉ። ይኹን ደኣ እምበር ናይ ኣካላት ቃንዛ፡ ድኻም፡ ረኽሲ ጎሮሮን ቃንዛ ርእስን እውን ክስምዖም ይኽእል። እቲ ሰዓል ፈለማ ደረቕ'ዩ። ጸኒሖም ግን፡ በቲ ቫይረስ ዝተቐትሉ ዋህዮታት ሳንቡእ ዝሓዘ ዓኽታ ከውጽኡ ይጅምሩ። እዞም ምልክታት እዚኦም ከኣ ብምዕራፍ፡ ብዙሕ ፈሳስን ከም ፓራሲታሞል ዝበሉ ፈውሲ ቃንዛን ብምውሳድ ይፍወሱ። እቶም ፍኹስ ዝበለ ምልክታት ዘለዎም ግን ቀልጢፎም ጽቡቕን ገይሮም ይሓውዩ እዮም። ዋላ'ኳ ምስዓል ይቕጽል እንተኾነ፡ ረስኒ ሰብነት ግን ኣብ ሰሙን ዘይመልእ ግዜ ይጠፍእ። ብመሰረት ውድብ ጥዕና ዓለም (WHO) ኣብ ናይ ቻይና ሓበሬታ ዝገበሮ ትንተና፡ ንክትሓዊ ብማእከላይ ገምጋም ክልተ ሰሙን ኣቢሉ ይወስድ። ዝያዳ ሓደገኛ ዝኾኑ ምልክታት እንተለዉኒኸ?
